ร้านนี้หาไม่ยากครับ อยู่ที่ปากซอย6 ถนนนิมมาน 
หน้าร้านจะเขียนเมนูแนะนำไว้บนกระดานเป็นภาษาอังกฤษ หน้าร้านจะมีต้นไม้จากกระถางอีกเล็กน้อยดูแล้วสบายตา
ร้านเป็นแบบง่ายๆเป็นกันเองและน่ารักสไตล์พี่น้องชาวเชียงใหม่

รสชาติของอาหารเป็นแบบฟรั่ง สังเกตุได้ว่าจะมีฟรั่งแวะเวียนมาบ้างบางครั้งแม้ว่าย่านนี้จะเป็นย่านของวัยรุ่นชาวไทยก็ตาม
อาหารที่ผมชอบคืออะไรก็ได้ที่มีไข่น้ำ (poached eggs) ร้านนี้ทำไข่ได้พริ้วและแม่นมากๆ ไข่ขาวสุกสวยกำลังดีไข่แดงอุ่นๆเยิ้ม
พอไข่แดงแตกไหลเยิ้มออกมาทานคู่กับ เบค่อน ขนมปัง เบคบีน มันฟรั่งทอด กับชีสเยิ้มๆ หรืออะไรก็ตามแต่เพื่อนๆจะสั่ง ก็อร่อยทั้งนั้นครับ เป็นร้านที่ทานได้ทั้งเช้า กลางวัน และค่ำ หรือจะจิบกาแฟเฉยๆก็ได้
นอกจากนี้หลังจากที่เราทานอาหารเช้าเสร็จก็สามารถเดินย่อยในถนนนิมมานต่อได้เลยอีกด้วยครับ

